title: Odluka Vijeća 2003/170/PUP od 27. veljače 2003. o zajedničkom korištenju časnika za veze koje su u inozemstvu postavila policijska tijela država članica

text:
               19/Sv. 005

               HR

               Službeni list Europske unije

               3

         32003D0170

               L 067/27

               SLUŽBENI LIST EUROPSKE UNIJE

               27.02.2003.

      ODLUKA VIJEĆA 2003/170/PUP
   od 27. veljače 2003.
   o zajedničkom korištenju časnika za veze koje su u inozemstvu postavila policijska tijela država članica
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 30. stavak 1. točku (a), (b) i (c), članak 30. stavak 2. točku (c) te članak 34. stavak 2. točku (c),
   uzimajući u obzir inicijativu Kraljevine Danske (1),
   uzimajući u obzir mišljenje Europskog parlamenta (2),
   budući da:

               (1)

               Vijeće ministara za pravosuđe i unutarnje poslove na svojoj sjednici 3. prosinca 1998. donijelo je Akcijski plan Vijeća i Komisije o najboljoj mogućnosti provedbe odredaba Amsterdamskog ugovora u području slobode, sigurnosti i pravde (3), u kojem se u mjeri 48. navodi da bi se u roku od pet godina od stupanja Ugovora na snagu trebalo poduzeti djelovanje za poticanje suradnje i zajedničkih inicijativa na području osposobljavanja, razmjene i upućivanja časnika za veze te uporabe opreme i forenzičnih istraživanja.

               (2)

               Europsko je Vijeće na svojem sastanku u Beču 11. i 12. prosinca 1998. zaključkom 83. potvrdilo Plan djelovanja Vijeća i Komisije o najboljoj mogućnosti provedbe odredaba Amsterdamskog ugovora u području slobode, sigurnosti i pravde, a zaključkom 89. pozvalo je na jačanje mjera protiv organiziranog kriminala u svjetlu novih mogućosti koje otvara Ugovor.

               (3)

               Europsko je Vijeće na svojoj sjednici u Tampereu 15. i 16. listopada 1999. pozvalo Vijeće i Komisiju da u tijesnoj suradnji s Europskim parlamentom promiču potpunu i neodgodivu primjenu Amsterdamskog ugovora, na temelju Plana djelovanja koji je usvojilo Vijeće ministara za unutarnje poslove 3. prosinca 1998. i koji je potvrđen na sjednici Europskoga Vijeća u Beču 11. i 12. prosinca 1998. te na temelju političkih smjernica i konkretnih ciljeva koji uključuju produbljivanje policijske suradnje sa svrhom suzbijanja prekograničnog kriminala, koji su dogovoreni u Tampereu.

               (4)

               Europsko je Vijeće na svojoj sjednici u Helsinkiju 10. i 11. prosinca 1999. zatražilo od Europske unije da poveća svoje napore na međunarodnoj razini kroz jačanje suradnje s trećim zemljama u smanjenju potražnje i ponude droga te u području pravosuđa i unutarnjih poslova. Europsko je Vijeće također ustanovilo da postoji potreba za ulaganjem zajedničkih napora od strane svih nadležnih tijela, među kojima posebnu ulogu ima Europol.

               (5)

               Europsko je Vijeće na sjednici u Laekenu 14. i 15. prosinca 2001. zaključkom 37. potvrdilo smjernice i ciljeve utvrđene u Tampereu i ustanovilo da postoji potreba za novim poticajima i smjernicama kojima bi se nadoknadila kašnjenja u pojedinim područjima.

               (6)

               Dana 14. listopada 1996. Vijeće je donijelo Zajedničku akciju 96/602/PUP kojom se postavlja zajednički okvir za inicijative država članica u odnosu na časnike za veze (4).

               (7)

               Temeljem iskustva u primjeni Zajedničke akcije i u okviru odredaba Amsterdamskog ugovora o suzbijanju prekograničnog kriminala, treba pojačati i razvijati suradnju između država članica na području dodjeljivanja zadaća i postavljanja časnika za veze u trećim zemljama i međunarodnim organizacijama.

               (8)

               Ako je to potrebno za izvršavanje zadaća utvrđenih Konvencijom o Europolu (5), Europol će uspostaviti i održavati suradnju s trećim zemljama i međunarodnim organizacijama.

               (9)

               Europol je uspostavio i nastavit će uspostavljati i održavati suradnju s velikim brojem trećih zemalja i međunarodnih organizacija.

               (10)

               Europolu treba pružiti potrebnu potporu i sredstva kako bi učinkovito djelovao kao središnje mjesto europske policijske suradnje. Europsko je Vijeće naglasilo da Europol ima središnju ulogu u suradnji između tijela država članica pri istragama prekograničnog kriminala podupirući sprečavanje, analizu i istragu kaznenih djela na razini Unije.

               (11)

               Europolu treba omogućiti da u određenoj mjeri koristi časnike za veze država članica u trećim zemljama kako bi ojačao svoju funkciju operativne potpore koju pruža nacionalnim policijskim tijelima.

               (12)

               Države članice priznaju već postojeću opsežnu suradnju između časnika za veze koje su, uzimajući u obzir svoje nacionalne potrebe, države članice postavile u treće zemlje i međunarodne organizacije. Međutim, postoji potreba jačanja određenih oblika suradnje između tih časnika za veze kako bi se najbolje iskoristile mogućnosti država članica.

               (13)

               Suradnju država članica u ovom području treba pojačati da bi se omogućila razmjena podataka s ciljem suzbijanja teškog prekograničnog kriminala.

               (14)

               Države članice pridaju posebnu važnost suradnji u suzbijanju prekograničnog kriminala jer vjeruju da će jačanje suradnje u vezi s razmjenom podataka povećati sposobnosti nacionalnih tijela da se učinkovito bore protiv kriminala. Države članice smatraju da bi Europol trebao imati središnju ulogu u tom području.

               (15)

               Svrha je ove Odluke urediti pitanja vezana za borbu protiv teškog prekograničnog kriminala.

               (16)

               Odredbe Konvencije o provedbi Schengenskog sporazuma od 14. lipnja 1985. sklopljene između vlada država Gospodarske unije država Beneluksa, Savezne Republike Njemačke i Francuske Republike o postupnom ukidanju graničnih kontrola na zajedničkim granicama (6) (dalje u tekstu „Konvencija o provedbi Schengenskog sporazuma”), koje se odnose na zajedničko korištenje časnika za veze, treba nastaviti razvijati kako bi se pojačala suradnja između država članica u borbi protiv prekograničnog kriminala.

               (17)

               U odnosu na Island i Norvešku ova Odluka, osim članka 8. predstavlja nadogradnju odredaba schengenske pravne stečevine u smislu Sporazuma zaključenog između Vijeća Europske unije te Republike Islanda i Kraljevine Norveške o pridruživanju tih dviju država u provođenje, primjenu i razvoj schengenske pravne stečevine (7), koja pripada području navedenom u članku 1. točki H Odluke Vijeća 1999/437/EZ (8) o određenim dogovorima za primjenu tog Sporazuma.

               (18)

               Ujedinjena Kraljevina sudjeluje u ovoj Odluci u skladu s člankom 5. Protokola kojim se schengenska pravna stečevina uključuje u okvir Europske unije i koji je priložen Ugovoru o Europskoj uniji i Ugovoru o osnivanju Europske zajednice te člankom 8. stavkom 2. Odluke Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (9).

               (19)

               Irska sudjeluje u ovoj Odluci u skladu s člankom 5. Protokola kojim se schengenska pravna stečevina uključuje u okvir Europske unije i koji je priložen Ugovoru o Europskoj uniji i Ugovoru o osnivanju Europske zajednice te člankom 6. stavkom 2. Odluke Vijeća 2002/192/EZ od 28. veljače 2002. o zahtjevu Irske za sudjelovanjem u nekim odredbama schengenske pravne stečevine (10).

               (20)

               Zajedničku akciju Vijeća 96/602/PUP i odredbu članka 47. stavka 4. Konvencije o provedbi Schengenskog sporazuma u skladu s time treba staviti izvan snage,

         ODLUČILO JE:
   Članak 1.
   Definicija
   1.   U ovoj je Odluci „časnik za veze” predstavnik jedne od država članica kojega je policijsko tijelo postavilo u jednoj ili više trećih zemalja ili međunarodnih organizacija radi uspostavljanja i održavanja odnosa s tijelima u tim državama ili organizacijama te radi doprinosa sprečavanju ili istragama kaznenih djela.
   2.   Ova Odluka ne dovodi u pitanje zadaće časnika za veze država članica u okviru njihovih dužnosti i u skladu s nacionalnim pravom i potrebama te drugim povoljnijim sporazumima sklopljenima s državom domaćinom ili međunarodnom organizacijom.
   Članak 2.
   Zadaci časnika za veze
   1.   Svaka država članica osigurava da njezini časnici za veze uspostavljaju i održavaju izravne kontakte s nadležnim tijelima države domaćina ili međunarodne organizacije radi olakšavanja i ubrzavanja prikupljanja i razmjene podataka.
   2.   Časnik za veze svake države članice također doprinosi prikupljanju i razmjeni podataka koji se mogu koristiti za suzbijanje teških oblika prekograničnog kriminala, uključujući podatke koji omogućavaju brže upoznavanje pravnih sustava i operativnih metoda dostupnih u dotičnim državama ili međunarodnim organizacijama.
   3.   Časnici za veze izvršavaju vlastite zadaće u okviru svojih nadležnosti i u skladu s odredbama, uključujući odredbe o zaštiti osobnih podataka utvrđene u njihovim nacionalnim zakonima i bilo kojim sporazumom sklopljenim s državama domaćinima ili međunarodnim organizacijama.
   Članak 3.
   Obavijest o postavljanju časnika za veze
   1.   Države članice obavješćuju jedna drugu o namjeri postavljanja časnika za veze u treće zemlje i međunarodne organizacije, a godišnje obavješćuju Glavno tajništvo Vijeća Europske unije (Glavno tajništvo) o postavljanju časnika za veze, njihovim zadaćama i svim sporazumima o suradnji između država članica vezanim za postavljanje časnika za veze.
   2.   Glavno tajništvo sastavlja godišnji pregled o postavljanju časnika za veze država članica, njihovim zadaćama i svim sporazumima o suradnji između država članica vezanim za postavljanje časnika za vezu, koji će dostaviti državama članicama i Europolu.
   Članak 4.
   Mreže časnika za veze u trećim zemljama
   1.   Države članice osiguravaju da se časnici za veze država članica u istoj trećoj zemlji ili međunarodnoj organizaciji sastaju redovito ili kada je potrebno radi razmjene bitnih podataka. Država članica koja predsjedava Vijećem Europske unije osigurava da njezini časnici za veze daju inicijativu za sazivanje takvih sastanaka. Ako predsjedavajuća država članica nema svojeg zastupnika u trećoj zemlji ili međunarodnoj organizaciji, inicijativu za sazivanje takvih sastanaka preuzima predstavnik sljedeće ili druge po redu predsjedavajuće države. Prema potrebi se na takve sastanke poziva Komisija i Europol.
   2.   Države članice osiguravaju međusobno pomaganje između časnika za veze postavljenih u istu treću zemlju ili međunarodnu organizaciju pri uspostavljanju odnosa s tijelima države domaćina. Države članice mogu se dogovoriti da njihovi časnici za veze prema potrebi međusobno dijele zadaće.
   3.   Države članice mogu se bilateralno ili multilateralno dogovoriti da časnici za veze koje jedna država članica postavi u trećoj zemlji ili međunarodnoj organizaciji štite i interese jedne ili više drugih država članica.
   Članak 5.
   Suradnja između država članica u razmjeni podataka putem časnika za veze u trećim zemljama
   1.   Države članice osiguravaju da njihovi časnici za veze u trećim zemljama i međunarodnim organizacijama, u skladu s nacionalnim pravom i odgovarajućim međunarodnim sporazumima te važećim odredbama kojima se uređuje zaštita osobnih podataka, pribavljaju svojim nacionalnim tijelima podatke o teškim kaznenim prijetnjama drugim državama članicama koje ne zastupaju vlastiti časnici za veze u trećoj zemlji ili međunarodnoj organizaciji. Državna tijela ocjenjuju, u skladu s nacionalnim pravom i ozbiljnošću prijetnje, trebaju li obavijestiti dotičnu državu članicu.
   2.   Časnici za veze država članica u trećim zemljama ili međunarodnim organizacijama mogu, u skladu s nacionalnim pravom i odgovarajućim međunarodnim sporazumima te važećim odredbama kojima se uređuje zaštita osobnih podataka, pružati podatke o teškim kaznenim prijetnjama prema drugim državama članicama izravno časnicima za veze dotične države članice ako ta država članica ima svojeg predstavnika u trećoj zemlji ili međunarodnoj organizaciji.
   3.   U skladu s nacionalnim pravom i odgovarajućim međunarodnim sporazumima, države članice koje nemaju časnike za veze u trećoj zemlji ili međunarodnoj organizaciji mogu zatražiti od druge države članice koja ima časnike za veze u trećoj zemlji ili međunarodnoj organizaciji razmjenu određenih podataka.
   4.   Države članice sa svakim zahtjevom iz stavka 3. postupaju u skladu sa svojim nacionalnim pravom i odgovarajućim međunarodnim sporazumima, a o mogućnosti ispunjenja takvog zahtjeva izjašnjavaju u što kraćem roku.
   5.   Države članice mogu pristati na izravnu razmjenu podataka između časnika za veze u trećim zemljama i međunarodnim organizacijama te u tijelima drugih država članica, uz poštovanje važećih odredaba kojima se uređuje zaštita osobnih podataka.
   6.   Izvršavanje zadaća iz stavaka 1. i 2. ne smije ometati časnike za veze pri izvršavanju njihovih osnovnih dužnosti.
   Članak 6.
   Zajednički seminari za časnike za veze
   1.   Da bi pojačali suradnju između časnika za veze u jednoj ili više trećih zemalja i međunarodnih organizacija, gdje postoje posebne potrebe za poznavanjem tih trećih zemalja i međunarodnih organizacija i intervencijom u njima, države članice mogu organizirati zajedničke seminare o trendovima kaznenih djela i najučinkovitijim metodama suzbijanja prekograničnog kriminala, uzimajući u obzir pravnu stečevinu Europske unije. Na takve se seminare pozivaju Komisija i Europol.
   2.   Sudjelovanje na seminarima iz stavka 1. ne smije ometati časnike za veze pri izvršavanju njihovih osnovnih dužnosti.
   Članak 7.
   Nadležna državna tijela
   1.   Države članice određuju kontaktne točke unutar svojih nadležnih tijela da bi olakšale izvršavanje zadaća iz ove Odluke te osiguravaju učinkovito i brzo izvršavanje dužnosti nacionalnih kontaktnih točaka.
   2.   Države članice pisanim putem obavješćuju Glavno tajništvo o kontaktnim točkama unutar svojih nadležnih tijela i o svakoj sljedećoj promjeni na temelju ove Odluke. Glavno tajništvo objavljuje te podatke u Službenom listu Europske unije.
   3.   Ova se Odluka primjenjuje ne dovodeći u pitanje postojeće odredbe nacionalnog zakonodavstva, posebno u odnosu na podjelu nadležnosti između različitih tijela i službi u državama članicama.
   Članak 8.
   Europol
   1.   U skladu s nacionalnim pravom i Konvencijom o Europolu države članice olakšavaju obradu zahtjeva Europola za dobivanjem podataka od časnika za veze država članica u trećim zemljama ili međunarodnim organizacijama u kojima Europol nema predstavnika. Europol upućuje zahtjeve nacionalnim jedinicama država članica, koje u skladu s nacionalnim pravom i Konvencijom o Europolu odlučuju o zahtjevu. Podaci se od časnika država članica u trećim zemljama ili međunarodnim organizacijama prenose u Europol u skladu s nacionalnim pravom i Konvencijom o Europolu.
   2.   Pri određivanju dužnosti svojih časnika za veze države članice prema potrebi obraćaju pozornost na zadaće koje obavlja Europol, u skladu s Konvencijom o Europolu.
   Članak 9.
   Primjena na Gibraltar
   Ova se Odluka primjenjuje na Gibraltar.
   Članak 10.
   Ocjena
   Vijeće ocjenjuje provedbu ove Odluke u roku dvije godine od njezina donošenja.
   Članak 11.
   Stavljanje izvan snage
   1.   Stavlja se izvan snage Zajednička akcija 96/602/PUP.
   2.   Ukida se odredba članka 47. stavka 4. Konvencije o provedbi Schengenskog sporazuma.
   Članak 12.
   Stupanje na snagu
   Ova Odluka stupa na snagu četrnaestog dana od dana objave u Službenom listu Europske unije.

      Sastavljeno u Bruxellesu 27. veljače 2003.

            Za Vijeće

            Predsjednik

         M. CHRISOCHOÏDIS

      (1)  SL C 176, 24.7.2002., str. 8.

      (2)  Mišljenje Europskog parlamenta od 20. studenoga 2002. (još nije objavljeno u Službenom listu).

      (3)  SL C 19, 23.1.1999., str. 1.

      (4)  SL L 268, 19.10.1996., str. 2.

      (5)  SL C 316, 27.11.1995., str. 2.

      (6)  SL L 239, 22.9.2000., str. 19.

      (7)  SL L 176, 10.7.1999., str. 36.

      (8)  SL L 176, 10.7.1999., str. 31.

      (9)  SL L 131, 1.6.2000., str. 43.

      (10)  SL L 64, 7.3.2002., str. 20.


title: 63/266/EEZ: Odluka Vijeća od 2. travnja 1963. o utvrđivanju općih načela za provedbu zajedničke politike strukovnog osposobljavanja

text:
               05/Sv. 005

               HR

               Službeni list Europske unije

               3

         31963D0266

               P 063/1338

               SLUŽBENI LIST EUROPSKE UNIJE

               02.04.1963.

      ODLUKA VIJEĆA

   od 2. travnja 1963.
   o utvrđivanju općih načela za provedbu zajedničke politike strukovnog osposobljavanja
   (63/266/EEZ)
   VIJEĆE EUROPSKE EKONOMSKE ZAJEDNICE,
   uzimajući u obzir Ugovor o osnivanju Europske ekonomske zajednice, a posebno njegov članak 128.,
   uzimajući u obzir prijedlog Komisije,
   uzimajući u obzir mišljenje Gospodarskog i socijalnog odbora,
   uzimajući u obzir mišljenje Skupštine (1),
   budući da države članice moraju poduzeti odgovarajuću aktivnost za prilagođivanje stručnosti njihove radne snage promjenama u općoj gospodarskoj situaciji te promjenama u proizvodnoj tehnologiji, kako bi ispunile obvezu koju im je nametnuo Ugovor i održali visoku razinu zaposlenosti putem gospodarskih politika;
   budući da uz brzo uvođenje zajedničkog tržišta i zajedno s usklađivanjem regionalnih politika i postupnog ostvarivanja zajedničke poljoprivredne politike, uz strukturne promjene koje se ovog časa odvijaju u određenim gospodarskim sektorima pojavljuju se problemi vezani uz strukovno osposobljavanje i prekvalifikacije koje hitno treba riješiti;
   budući da zajedničku politiku strukovnog osposobljavanja, koja u skladu s člankom 128. Ugovora, može doprinijeti skladnom razvoju kako nacionalnih gospodarstava tako i zajedničkog tržišta, treba utvrditi s obzirom na opće ciljeve Ugovora, a posebno njegove preambule i članak 2.;
   budući da će uvođenje učinkovite zajedničke politike strukovnog osposobljavanja pomoći da dođe do slobode kretanja radnika;
   budući da se mora poštovati sloboda izbora zanimanja, mjesta osposobljavanja i mjesta rada, što je temeljno pravo svake osobe;
   budući da svaka osoba, za vrijeme različitih faza svojeg radnog vijeka, treba moći proći odgovarajuće osnovno i napredno osposobljavanje i svaku potrebnu strukovnu prekvalifikaciju;
   budući da se opća načela za uvođenje zajedničke politike strukovnog osposobljavanja trebaju primijeniti na sve strukovno osposobljavanje mladih osoba i odraslih, koji mogu biti ili su već zaposleni na mjestima do nadzorne razine, i budući da se posebna pozornost mora dati osnovnom i naprednom osposobljavanju nastavnika i osposobljavatelja;
   budući da ostvarivanje ciljeva navedenih u sljedećim općim načelima zahtijeva ne samo poduzimanje aktivnosti na nacionalnoj razini, nego također da Komisija, prema Ugovoru, bude u mogućnosti predložiti odgovarajuće mjere Vijeću ili državama članicama; i budući da će to podrazumijevati blisku suradnju kako između država članica, tako i između država članica i nadležnih institucija Zajednice;
   budući da je poželjno osigurati, posebno uspostavom Savjetodavnog odbora pri Komisiji, suradnju između onih javnih i privatnih tijela unutar država članica koja se posebno bave problemima strukovnog osposobljavanja;
   budući da sljedeća opća načela odgovaraju sadašnjim gospodarskim i socijalnim uvjetima u Zajednici; i budući da se ona mogu naknadno postupno proširiti s obzirom na promjenljive zahtjeve unutar Zajednice,
   ODLUČILO JE:
   Ovime se utvrđuju sljedeća opća načela za provođenje zajedničke politike strukovnog osposobljavanja:

      Prvo načelo

   Zajednička politika strukovnog osposobljavanja znači koherentnu i postupnu zajedničku aktivnost koja podrazumijeva da svaka država članica izrađuje programe i osigurava da oni budu provedeni u skladu s općim načelima iz ove Odluke i mjerama poduzetim u svrhu njihove primjene.
   Opća načela moraju omogućiti svakoj osobi da primi odgovarajuće osposobljavanje, uzimajući u obzir slobodu izbora zanimanja, mjesta osposobljavanja i mjesta rada.
   Ova opća načela moraju se baviti osposobljavanjem mladih osoba i odraslih koji mogu biti ili su već zaposleni na mjestima do nadzorne razine.
   Države članice i nadležne institucije Zajednice odgovorne su za primjenu takvih općih načela u okviru Ugovora.

      Drugo načelo

   Zajednička politika strukovnog osposobljavanja ima sljedeće temeljne ciljeve:

               (a)

               postići uvjete koji će osigurati odgovarajuće strukovno osposobljavanje za sve;

               (b)

               pravodobno organizirati odgovarajuće ustanove za osposobljavanje radne snage potrebne u raznim sektorima gospodarskih djelatnosti;

               (c)

               proširiti strukovno osposobljavanje na temelju općeg obrazovanja, do razine dostatne da potakne skladan razvoj ličnosti i da udovolji zahtjevima nastalim zbog tehničkog napretka, novih metoda proizvodnje te društvenog i gospodarskog razvoja;

               (d)

               omogućiti svakoj osobi stjecanje tehničkog znanja i vještina potrebnih da se bavi određenim zanimanjem, te da postigne najveći mogući stupanj osposobljavanja, dok istodobno potiče, posebno što se tiče mladih, intelektualan i fizički napredak, građansko obrazovanje i fizički razvoj;

               (e)

               izbjeći bilo kakav štetan prekid, bilo između završetka općeg obrazovanja i početka strukovnog osposobljavanja, bilo za vrijeme potonjeg;

               (f)

               promicati osnovno i napredno strukovno osposobljavanje i ako je potrebno prekvalifikaciju, koja odgovara raznim fazama radnog vijeka;

               (g)

               ponuditi svakoj osobi, u skladu s njezinim sklonostima i sposobnostima, radnom znanju i iskustvu te putem trajnih mjera za stručno napredovanje, priliku da dobije unapređenje ili primi uputu za novu i višu razinu posla;

               (h)

               tijesno povezati različite oblike strukovnog osposobljavanja u raznim sektorima gospodarstva tako da, s jedne strane, strukovno osposobljavanje najbolje odgovara kako potrebama gospodarstva tako i interesima osobe koja se osposobljava, te s druge strane, da se problemima strukovnog osposobljavanja posveti pozornost koju zaslužuje u poslovnim i profesionalnim krugovima posvuda.

      Treće načelo

   Kad zajednička politika strukovnog osposobljavanja bude u primjeni, posebna važnost pridaje se:

               —

               predviđanjima i procjenama, na nacionalnim razinama i na razini Zajednice, o potrebama za radnicima, u pogledu količine i kvalitete, u raznim proizvodnim aktivnostima,

               —

               stalnom sustavu informiranja i profesionalnog usmjeravanja ili savjetovanja za mlade i odrasle, na temelju pojedinih sposobnosti, mogućnosti osposobljavanja i mogućnosti zapošljavanja, radeći u tijesnoj suradnji s proizvodnim i distributivnim sektorima gospodarstva, službama za strukovno osposobljavanje i školama,

               —

               mogućnosti da svaka osoba ima pristup sustavu kako je gore predviđeno u bilo koje vrijeme prije izbora svojeg zanimanja, za vrijeme strukovnog osposobljavanja i tijekom cijelog svojeg radnog vijeka.

      Četvrto načelo

   U skladu s ovim općim načelima i kako bi se postigli ovdje navedeni ciljevi, Komisija može prema Ugovoru predložiti Vijeću ili državama članicama takve odgovarajuće mjere koje mogu biti potrebne.
   Osim toga, u tijesnoj suradnji s državama članicama Komisija provodi sve studije i istraživanje u području strukovnog osposobljavanja koje će osigurati ostvarenje zajedničke politike, posebno radi promoviranja mogućnosti zapošljavanja i mobilnosti radnika unutar Zajednice, u geografskom i profesionalnom pogledu.
   Nadalje, izrađuje popis ustanova za osposobljavanje u državama članicama i uspoređuje ih s postojećim potrebama kako bi utvrdila koje aktivnosti preporučiti državama članicama, naznačivši red prioriteta gdje je potrebno; ako se ukaže prilika, potiče zaključivanje bilateralnih ili multilateralnih sporazuma.
   Komisija prati razvoj takvih mjera, uspoređuje njihove rezultate i upoznaje s njima države članice.
   Kod izvršavanja zadataka koji su joj dodijeljeni u području strukovnog osposobljavanja, Komisiji pomaže tripartitni savjetodavni odbor, čiji sastav i pravila utvrđuje Vijeće nakon primitka mišljenja od Komisije.

      Peto načelo

   Kako bi promicala šire poznavanje svih činjenica i publikacija u vezi sa stanjem i razvojem strukovnog osposobljavanja unutar Zajednice te kako bi pomogla održati tekuće nastavne metode suvremenima, Komisija poduzima sve odgovarajuće korake da prikupi, distribuira i razmijeni svaku korisnu informaciju, literaturu i nastavni materijal između država članica. Posebno osigurava sustavnu distribuciju literature koja se odnosi na inovacije koje se već koriste ili će se uvesti. S njihove strane, države članice pružaju Komisiji svu potrebnu pomoć i podršku u izvršavanju tih raznih zadataka i posebno, pružaju sve korisne informacije u vezi sa sadašnjim stanjem i razvojem nacionalnih sustava strukovnog osposobljavanja.

      Šesto načelo

   U suradnji s državama članicama, Komisija potiče takve neposredne razmjene iskustva u području strukovnog osposobljavanja koje mogu omogućiti službama odgovornim za strukovno osposobljavanje i stručnjacima u tom području da se s njima upoznaju i prouče dostignuća i nove razvoje u drugim zemljama Zajednice u područjima strukovnog osposobljavanja.
   Takve se razmjene uspostavljaju putem studijskih seminara i programa posjeta te boravaka u institucijama za strukovno osposobljavanje.

      Sedmo načelo

   Odgovarajuće osposobljavanje nastavnika i osposobljavatelja, čiji broj treba uvećati i čije tehničke i nastavne vještine treba razvijati, jedan je od osnovnih čimbenika svake učinkovite politike strukovnog osposobljavanja.
   Države članice, uz pomoć Komisije kad je potrebno, promiču sve mjere koje mogu doprinijeti poboljšanju i razvoju takvog osposobljavanja, posebno mjere koje osiguravaju stalno usklađivanje napretka u gospodarskim i tehničkim područjima.
   Potiče se osposobljavanje osposobljavatelja koji se angažiraju među posebno kvalificiranim radnicima. Traži se usklađivanje osposobljavanja osposobljavatelja; sve razmjene iskustva i drugih sličnih prikladnih sredstava, a posebno onih navedenih u šestom načelu, mogu se koristiti u svrhu takvog usklađivanja.
   Posebne mjere poduzimaju se u zemljama Zajednice za promicanje osnovnog i naprednog osposobljavanja nastavnika i osposobljavatelja za rad u manje razvijenim regijama Zajednice i državama i područjima u razvoju, posebno onim uključenim u Zajednicu.

      Osmo načelo

   Zajednička politika strukovnog osposobljavanja posebno mora biti tako oblikovana da omogućava postupno usklađivanje razina osposobljavanja.
   Komisija u suradnji s državama članicama, ovisno o zahtjevima, izrađuje standardizirani opis osnovnih kvalifikacija potrebnih za razne razine osposobljavanja s obzirom na razna zanimanja koja zahtijevaju određeno osposobljavanje.
   Na temelju toga treba tražiti usklađivanje standarda potrebnih za uspjeh na završnim ispitima, radi uzajamnog priznavanja potvrda i drugih dokumenata koji potvrđuju završetak strukovnog osposobljavanja.
   Države članice i Komisija potiču održavanje europskih natjecanja i ispita.

      Deveto načelo

   Kako bi doprinijeli ostvarenju sveukupne ravnoteže između ponude i potražnje radne snage unutar Zajednice i uzevši u obzir predviđanja načinjena u tu svrhu, države članice i Komisija mogu surađivati u poduzimanju odgovarajućih koraka, posebno kod izrade odgovarajućih programa osposobljavanja.
   Takvi koraci i programi moraju imati za cilj brzo osposobljavanje odraslih i profesionalnu prekvalifikaciju, uzevši u obzir situacije uzrokovane gospodarskim rastom ili recesijom, tehnološkim i strukturnim promjenama i posebne potrebe određenih zanimanja, kategorija zanimanja ili određenih regija.

      Deseto načelo

   Kod primjene općih načela zajedničke politike strukovnog osposobljavanja, mora se pridati osobita pozornost posebnim problemima koji se odnose na određene sektore aktivnosti ili posebne kategorije osoba; u tom pogledu mogu se poduzeti posebne mjere.
   Mjere poduzete radi postizanja ciljeva zajedničke politike strukovnog osposobljavanja mogu se zajednički financirati.

      Sastavljeno u Bruxellesu 2. travnja 1963.

            Za Vijeće

            Predsjednik

         Eugène SCHAUS

      (1)  SL 31, 26.4.1962., str. 1034/62.


title: 98/278/EZ: Odluka Vijeća od 7. travnja 1998. o sklapanju okvirnog sporazuma o suradnji između Europske ekonomske zajednice i Kartagenskog sporazuma i njegovih zemalja članica, odnosno Republike Bolivije, Republike Ekvadora, Republike Kolumbije, Republike Perua i Republike Venezuele

text:
               11/Sv. 41

               HR

               Službeni list Europske unije

               150

         31998D0278

               L 127/10

               SLUŽBENI LIST EUROPSKE UNIJE

         ODLUKA VIJEĆA
   od 7. travnja 1998.
   o sklapanju okvirnog sporazuma o suradnji između Europske ekonomske zajednice i Kartagenskog sporazuma i njegovih zemalja članica, odnosno Republike Bolivije, Republike Ekvadora, Republike Kolumbije, Republike Perua i Republike Venezuele
   (98/278/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 130.y u vezi s člankom 228. stavkom 2. prvom rečenicom i stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da bi Zajednica, radi postizanja svojih ciljeva u području vanjskih gospodarskih odnosa, trebala odobriti okvirni sporazum o suradnji između Europske ekonomske zajednice i Kartagenskog sporazuma i njegovih zemalja članica, odnosno Republike Bolivije, Republike Ekvadora, Republike Kolumbije, Republike Perua i Republike Venezuele,
   ODLUČILO JE:
   Članak 1.
   Ovime se u ime Zajednice odobrava okvirni sporazum o suradnji između Europske ekonomske zajednice i Kartagenskog sporazuma i njegovih zemalja članica, odnosno Republike Bolivije, Republike Ekvadora, Republike Kolumbije, Republike Perua i Republike Venezuele.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest predviđenu člankom 37. Sporazuma.
   Članak 3.
   Zajednicu u zajedničkom odboru predviđenom člankom 32. Sporazuma predstavlja Komisija kojoj pomažu predstavnici država članica.
   Članak 4.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Luxembourgu 7. travnja 1998.

            Za Vijeće

            Predsjednik

         D. BLUNKETT

      (1)  SL C 25, 28.1.1993., str. 31.

      (2)  SL C 234, 30.8.1993. i SL C 80, 16.3.1998.


title: Odluka Vijeća 2014/800/ZVSP od 17. studenoga 2014. o pokretanju savjetodavne misije Europske unije za reformu sektora civilne sigurnosti u Ukrajini (EUAM Ukraine) i o izmjeni Odluke 2014/486/ZVSP

text:
               18.11.2014

               HR

               Službeni list Europske unije

               L 331/24

         ODLUKA VIJEĆA 2014/800/ZVSP
   od 17. studenoga 2014.
   o pokretanju savjetodavne misije Europske unije za reformu sektora civilne sigurnosti u Ukrajini (EUAM Ukraine) i o izmjeni Odluke 2014/486/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1), a posebno njezin članak 4.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. srpnja 2014. donijelo Odluku 2014/486/ZVSP.

               (2)

               Vijeće je 20. listopada 2014. odobrilo plan operacije za misiju EUAM Ukraine.

               (3)

               Slijedom preporuke zapovjednika civilne operacije i nakon što je misija EUAM Ukraine dosegnula početnu operativnu sposobnost, misiju EUAM Ukraine trebalo bi pokrenuti 1. prosinca 2014.

               (4)

               Odlukom 2014/486/ZVSP predviđen je financijski referentni iznos od 2 680 000 EUR za razdoblje do 30. studenoga 2014. Trebalo bi osigurati novi financijski referentni iznos za razdoblje od 12 mjeseci s početkom od 1. prosinca 2014. Stoga bi trebalo izmijeniti Odluku 2014/486/ZVSP.

               (5)

               Misija EUAM Ukraine provodit će se u kontekstu stanja koje se može pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Savjetodavna misija Europske unije za reformu sektora civilne sigurnosti u Ukrajini (EUAM Ukraine) pokreće se 1. prosinca 2014.
   Članak 2.
   Zapovjednika civilne operacije za misiju EUAM Ukraine ovlašćuje se za početak izvođenja operacije s trenutačnim učinkom.
   Članak 3.
   Članak 14. stavak 1. Odluke 2014/486/ZVSP zamjenjuje se sljedećim:

      „1.   Financijski referentni iznos namijenjen pokrivanju rashoda povezanih s misijom EUAM Ukraine do 30. studenoga 2014. iznosi 2 680 000 EUR. Financijski referentni iznos namijenjen pokrivanju rashoda povezanih s misijom EUAM Ukraine za razdoblje od 1. prosinca 2014. do 30. studenoga 2015. iznosi 13 100 000 EUR. Vijeće odlučuje o financijskom referentnom iznosu za sljedeća razdoblja.”

   Članak 4.
   Ova Odluka stupa na snagu na dan donošenja.

      Sastavljeno u Bruxellesu 17. studenoga 2014.

            Za Vijeće

            Predsjednica

         F. MOGHERINI

      (1)  SL L 217, 23.7.2014., str. 42.


title: 2009/166/EZ: Odluka Vijeća od 27. studenoga 2008. o sklapanju Sporazuma između Europske zajednice i Vlade Narodne Republike Kine o prekursorima za droge i kemijskim tvarima koje se često koriste u nedopuštenoj proizvodnji opojnih droga ili psihotropnih tvari

text:
               11/Sv. 120

               HR

               Službeni list Europske unije

               259

         32009D0166

               L 056/6

               SLUŽBENI LIST EUROPSKE UNIJE

         ODLUKA VIJEĆA
   od 27. studenoga 2008.
   o sklapanju Sporazuma između Europske zajednice i Vlade Narodne Republike Kine o prekursorima za droge i kemijskim tvarima koje se često koriste u nedopuštenoj proizvodnji opojnih droga ili psihotropnih tvari
   (2009/166/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvom rečenicom,
   uzimajući u obzir prijedlog Komisije,
   budući da:

               (1)

               Zajednica je obvezna pojačati kontrole pošiljaka prekursora iz Narodne Republike Kine, zbog mogućnosti njihove zlouporabe u svrhu nedopuštene proizvodnje sintetskih droga u Zajednici.

               (2)

               Vijeće je 27. lipnja 2006. ovlastilo Komisiju da s Narodnom Republikom Kinom zaključi Sporazum o prekursorima za droge i kemijskim tvarima koje se često koriste u nedopuštenoj proizvodnji opojnih droga ili psihotropnih tvari, („Sporazum”). Nakon pregovora je tekst Sporazuma usvojen 13. ožujka 2008.

               (3)

               Primjereno je da Vijeće, nakon konzultacija s posebnim odborom kojeg je imenovalo, ovlasti Komisiju da u ime Zajednice odobri izmjene koje sukladno Sporazumu može usvojiti Zajednička skupina za praćenje. Takvo se ovlaštenje mora ograničiti na izmjenu priloga Sporazumu u mjeri u kojoj se takva izmjena odnosi na kemijske tvari koje su već obuhvaćene zakonodavstvom Zajednice o prekursorima za droge i kemijskim tvarima.

               (4)

               Sporazum je potrebno odobriti,

         ODLUČILO JE:
   Članak 1.
   Sporazum između Europske Zajednice i Vlade Narodne Republike Kine o prekursorima za droge i kemijskim tvarima koje se često koriste u nedopuštenoj proizvodnji opojnih droga ili psihotropnih tvari, ovime se odobrava u ime Zajednice.
   Tekst Sporazuma se prilaže ovoj Odluci.
   Članak 2.
   1.   Komisija, uz pomoć predstavnika država članica, predstavlja Zajednicu u Zajedničkoj skupini za praćenje koja je osnovana sukladno članku 9. Sporazuma.
   2.   Komisija je ovlaštena odobriti, u ime Zajednice, izmjene priloga A i B Sporazumu koji je usvojila Zajednička skupina za praćenje prema postupku koji je utvrđen člankom 10. Sporazuma.
   U obavljanju te zadaće Komisiji pomaže poseban odbor koji je imenovalo Vijeće s ciljem postizanja zajedničkog stajališta.
   3.   Odobrenje iz stavka 2. ograničava se na one kemijske tvari koje su već obuhvaćene odgovarajućim zakonodavstvom Zajednice o prekursorima za droge.
   Članak 3.
   Ovime se ovlašćuje predsjednika Vijeća da odredi osobu(-e) opunomoćenu(-e) za potpisivanje Sporazuma kako bi se obvezala Zajednica.
   Članak 4.
   Predsjednik Vijeća, sukladno članku 12. Sporazuma, obavješćuje u ime Zajednice (1).
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 27. studenoga 2008.

            Za Vijeće

            Predsjednik

         L. CHATEL

      (1)  Datum stupanja na snagu Sporazuma objavit će u Službenom listu Europske unije Glavno tajništvo Vijeća.


title: Odluka (EU) 2017/1604 Europskog parlamenta od 27. travnja 2017. o razrješnici za izvršenje općeg proračuna Europske unije za financijsku godinu 2015., dio II. – Europsko vijeće i Vijeće

text:
               29.9.2017

               HR

               Službeni list Europske unije

               L 252/22

         ODLUKA (EU) 2017/1604 EUROPSKOG PARLAMENTA
   od 27. travnja 2017.
   o razrješnici za izvršenje općeg proračuna Europske unije za financijsku godinu 2015., dio II. – Europsko vijeće i Vijeće
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2015. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2015. (COM(2016)475 – C8-0271/2016) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2015., s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99., 164., 165. i 166.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0131/2017),

               1.

               odgađa svoju Odluku o razrješnici glavnom tajniku Vijeća za izvršenje proračuna Europskog vijeća i Vijeća za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu, Europskom nadzorniku za zaštitu osobnih podataka i Europskoj službi za vanjsko djelovanje te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL L 69, 13.3.2015.

      (2)  SL C 380, 14.10.2016., str. 1.

      (3)  SL C 375, 13.10.2016., str. 1.

      (4)  SL C 380, 14.10.2016., str. 147.

      (5)  SL L 298, 26.10.2012., str. 1.


title: 2014/591/EU: Odluka Europskog parlamenta od 3. travnja 2014. o razrješnici za izvršenje proračuna Europske agencije za lijekove za financijsku godinu 2012.

text:
               5.9.2014

               HR

               Službeni list Europske unije

               L 266/237

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europske agencije za lijekove za financijsku godinu 2012.
   (2014/591/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za lijekove za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za lijekove za financijsku godinu 2012., zajedno s odgovorima Agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu (EZ) br. 726/2004 Europskog parlamenta i Vijeća (4) o osnivanju Europske agencije za lijekove, a posebno njezin članak 68.,

               —

               uzimajući u obzir Uredbu Komisije (EZ/Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A7-0227/2014),

               1.

               daje razrješnicu izvršnom direktoru Europske agencije za lijekove za izvršenje proračuna Agencije za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za lijekove, Vijeću, Komisiji i Revizorskom sudu te ih da na objavu Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 150.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 136, 30.4.2004., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.